google/wiki40b huggingface dataset:
Verneområder i Troms

Verneområder i Troms er ei liste over naturverneområder, vernetype, vernedato og verneomfang (målt i dekar) som finnes i Troms fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Nashville in My Heart

Nashville in My Heart er et musikkalbum med Teddy Nelson, utgitt i 1980. Albumet lå 2 uker på VG-lista og endte med 33.-plass som beste plassering.
Bosnia-Hercegovinas herrelandslag i ishockey

Bosnia-Hercegovinas herrelandslag i ishockey representerer Bosnia-Hercegovina i ishockey på herresiden. Laget er medlem av det Internasjonale ishockeyforbundet, IIHF.
Laget kalles Balkan Falcons, et navn de fikk i 1987 da laget vant over det georgiske landslaget, the Georgian Searchers.

Lagoppstilling

Følgende lagoppstilling ble brukt i kvalifiseringen til C-VM 2008 i Sarajevo, Bosnia-Hercegovina.
FF «Kristine Bonnevie»

FF «Dr. Fridtjof Nansen» (1993–2016)

I 1993 overtok Havforskningsinstituttet dette fartøyet som ble det andre som fikk navn FF «Dr. Fridtjof Nansen». Det er litt mindre, men ellers svært likt søsterskipet FF «Johan Hjort». Skipet er 57 meter langt, med en tonnasje på 1 444 brt. Fartøyet var bygd ved spesialverftet Flekkefjord Slipp og Maskinfabrikk, og hadde en diesel-elektromotor på 1980 kW.
Skipet var spesielt utrustet for tokt innen forskning på fiskebestander, miljøundersøkelser og akustiske undersøkeler. Skipet hadde ekkolodd, sonarer og annet akustisk utstyr, samt utstyr for å ta vann- og bunnprøver.
Skipet som var nytt i 1993, seilte for Havforskningsinstituttet og FAO frem til 2016. Da ble det seilt tilbake til Norge, og overdratt fra Norad til Havforskningsinstituttet. Etter fem måneders ombygning ble skipet 5. desember 2016 omdøpt til FF «Kristine Bonnevie», oppkalt etter biologen Kristine Bonnevie, som var Norges første kvinnelige professor. Som «Kristine Bonnevie» benyttes fartøyet til kortere forskningstokt, vesentlig langs norskekysten.

Flere skip med navn FF «Dr. Fridtjof Nansen»

De tre norske forskningsfartøyene som per 2018 bærer eller har båret navnet «Dr. Fridtjof Nansen», er kalt opp etter
havforskeren og polarhelten Fridtjof Nansen (1861–1930). Det fartøyet som til enhver tid bærer dette navnet, eies av NORAD og driftes av Havforskningsinstituttet i samarbeid FNs matvareorganisasjon FAO. Det inngår i det såkalte Nansenprogrammet, og bistår land i Afrika, Asia og Sør-Amerika med å kartlegge og forvalte sine fiskebestander på en bærekraftig måte.

FF «Dr. Fridtjof Nansen» (1975–1993)

Det første forskningsfartøyet som bar navnet «Dr. Fridtjof Nansen», ble tatt i bruk i 1975. Etter nærmere 20 års drift var det på tide å skifte ut dette første fartøyet.

FF «Dr. Fridtjof Nansen» (2017–)

Den 24. mars 2017 døpte statsminister Erna Solberg historiens tredje fartøy som bærer navnet FF «Dr. Fridtjof Nansen».
Tanntekniker

Tanntekniker er i Norge en beskyttet yrkestittel i henhold til lov om helsepersonell. En tanntekniker lager tannerstatninger, som kroner, broer og proteser til pasienter som har mistet eller fått skadet sine tenner. Tannteknikeren mottar avtrykk av pasientens tenner fra tannlegen. Avtrykket danner grunnlaget for arbeidet. Det arbeides med ulike materialer og framstillingsprosesser. Tannteknikk er således et håndverk, hvor det konstrueres og formes med hendene. Innen tannteknikk har den teknologiske utviklingen vært betydelig de senere årene og en tanntekniker må også ha gode kunnskaper om ulike materialer og teknikker.
Tannteknikk deles gjerne inn i såkalt «fast» og «avtakbar» protetikk. Som uttrykkene antyder er skillet at protesen enten sementeres (limes) fast på gjenværende tannsubstans eller har mulighet for å føres inn og ut av munnen av pasienten selv. Eksempler på fast protetikk er kroner, broer, implantater og skallfasetter. Eksempler på avtakbar protetikk er helproteser (gebiss) og partielle proteser, men også skinner og ortodontisk apparatur.
De tannteknikerstudentene som under utdanningen velger å spesialisere seg på avtakbar protetikk, kan etter oppnådd bachelor søke videreutdanningen "klinisk tanntekniker" ved Universitetet i Århus. Dette er en toårig utdanning som gir tannteknikeren mulighet til å ta avtrykk og gjøre bittregistrering av pasienten, noe som ellers gjøres av tannlegen. Foreløpig finnes det ikke mange slike tannteknikere i Norge.

Samarbeidspartnere

Tannleger er tannteknikerens nærmeste samarbeidspartnere. Tannteknikeren arbeider også i forhold til pasienten, da som oftest sammen med tannlegen. På denne måten oppnås et best mulig resultat.
En tanntekniker arbeider i et tannteknisk laboratorium, enten som ansatt eller som selvstendig næringsdrivende. Det er svært få offentlig ansatte tannteknikere i Norge.

Personlige forutsetninger

En tanntekniker må foruten å ha god form- og farvesans, være tålmodig og nøyaktig og ikke minst ha godt håndlag..

Utdanning

Høgskolen i Oslo, avdeling for helsefag tilbyr utdannelse innen tannteknikerfaget.
Se deg rundt i rommet

Se deg rundt i rommet er et musikkalbum med Fjorden Baby!, utgitt i 2011.
Singelen «Himmelen» ble av Verdens Gang kåret til «Årets låt» 2011.
Tank (film)

Handling

Sersjantmajor Zack Carey er en tankkommandør som har stridsvogner som sin store lidenskap og hobby. På slutten av karrieren flytter han og familien til en militærpost ved en småby i Georgia. Med seg har han en eldre, men godt vedlikeholdt Sherman-Tank fra andre verdenskrig. 
Ute på en bar kommer han i prat med en ung prostituert kvinne på 17 år. Den lokale visesheriffen (som i virkeligheten er hennes hallik) liker ikke hva han ser og behandler henne brutalt. Zack reagerer på oppførselen og slår ham ned. Dagen etter bestemmer stedets korrupte sheriff seg for å hevne opptrinnet. Det gjør han ved å fengsle hans sønn Michael på en falsk anklage om narkotika. Zack prøver å få ham løslatt, men etterhvert skjønner han at den brutale sheriffen har til hensikt å la sønnen hans omkomme i fangeleiren. I desperasjon drar han til straffeleiren med sin egen privateide stridsvogn og setter ham fri. Den voldsomme og høyst uvanlige befrielsesaksjonen blir starten på en jakt der far og sønn sammen må rømme fra lovens lange arm. Til tross for sheriffens knallharde linje får duoen stor sympati blant lokalbefolkningen. På sin vei tar de også med seg den unge prostituerte kvinnen som ble mishandlet av politiet. Målet er å ta seg over delstatsgrensa slik at de kan eksponere den korrupte sheriffen.

Om filmen

Tank fikk beskjeden oppmerksomhet i sin samtid. Den amerikanske filmkritikeren Leonard Maltin gav den 2 av 4 stjerner.
VG gav den terningkast to. Den har fått 2 av 5 stjerner i Den store film- og videoguiden.
Den innbrakte $11 millioner på kino i USA og havnet derav på 73-plass over de mest innbringende filmene på amerikansk kino i 1984.
Godfjordbotn naturreservat

Godfjordbotn naturreservat ligger innerst i Godfjorden i Sortland kommune i Nordland. Naturreservatet har et areal på 125 dekar, hvorav 85 dekar landareal, 2 dekar ferskvann og 38 dekar sjøareal. Området er vernet for å bevare ei uberørt strandeng med tilhørende fugleliv som er representativ for en spesiell type strandengkompleks knyttet til de best skjermede fjordbotnene på Hinnøya, i Lofoten og Vesterålen.
Muskego kirke

Muskego kirke eller Norway Lutheran Church ble oppført i 1844 av de tidligste norsk-amerikaner Luthersk immigranter i Waterford, Wisconsin; den ble flyttet til Saint Paul, Minnesota i 1904. Den er erklært som National Register of Historic Places. Kirken ligger i dag på området for Luther Seminary.
Universitets- og høyskoleloven

Lov om universiteter og høyskoler av 1. september 2005, med kortnavnet Universitets- og høyskoleloven, regulerer virksomheten i statlige og private høgskoler og universiteter i Norge.
Loven omhandler institusjonenes fullmakter til å opprette og nedlegge høyere utdanningstilbud, kvalitetssikring av utdanningstilbud og studentenes rettigheter og plikter. Andre tema er lovfesting av gratisprinsippet, rektor som daglig leder for institusjonenes faglige og administrative virksomhet, samt at styret skal avgjøre om rektor skal rekrutteres ved valg eller gjennom ansettelse.
Loven var et resultat av Ryssdalutvalgets innstilling, og lovforslaget ble fremmet av Regjeringen Bondevik II gjennom Ot.prp. nr. 79 (2003–2004).
Jernhøsting

Jernhøst (engelsk Iron harvest) er når bønder eller gårdsarbeidere under pløying og annen jordbearbeiding finner miner, ueksplodert ammunisjon (blindgjengere) og andre etterlatenskaper fra første verdenskrig. I 2013 ble 160 tonn ammunisjon i størrelse fra kuler til granater funnet i området rundet Ieper.
 Noe av ammunisjonen inneholder sennepsgass.
Hildre

Historie

Det har bodd folk på Hildrestranda siden folkevandringstida. På Haugneset er det rester etter gravhauger. Ei gardshistorie for gardene på Hildrestranda er under utarbeidelse som del av ny bygdebok for Haram kommune.
For å drive havfiske på Storegga også kalla Eggafiske, hadde hildrestrandingene rorbuer på Ulla på Haramsøya
fra 1778. og

Næring

Hovednæringene har vært jordbruk og fiske. To fiskevegnfabrikker har vært i drift. I dag er det få som driv jorda, og hovedinntekta for de fleste kommer fra industri- og servicearbeidsplasser i Brattvåg, Søvika, og havfiske.

Sport

Det er et anlegg med to fotballbaner i bygda.

Meteorologi

Ettersom Hildre ligger ute på kysten, kan det til dels være ganske værhardt med mye regn og vind. 31. august 2006 kom det hele 120 millimeter med nedbør, og det aller meste kom i løpet av to til tre timer. Svært mange fikk vann i kjellerne sine, noen så mye som 50–60 cm. Ingen nålevende personer på Hildre har opplevd lignende regnvær, men det er som regel tett mellom regnværsdagene, særlig om høsten.

Hildreelva

Hildreelva er ei lita elv som renn fra Hildrevatnet gjennom Hildre og ned til sjøen. Den er ikke så veldig stor, men mange bruker å fiske laks i den. Største laksen som er tatt i Hildreelva var på 12 kilogram, men det er sjelden at lakser av en slik størrelse klarer å komme seg opp. I år 2000 var det et godt år, og nesten et tonn laks ble fanget i elva. Tidligere var det også to kraftverk og ei grynmølne i Hildreelva, men de er nedlagte. Med disse kraftverkene var Hildre tidlig ute med å få elektrisitet (når?, og om det var 'Hildrekraft' eller 'Tafjordkraft'?). Demningen etter det største av de to kraftverka, som er lengst oppe i elva, er der ennå. Den lille dammen som ble demmet opp heter Torvalddammen, og blir mye brukt til bading om sommeren.

Kjente personer fra Hildre

En kjent person fra Hildre er kordirigenten Per Oddvar Hildre, også kjent som «Prots».
Peter Olaus Nilsen, kjend som Olaus Alvestad ga i 1888 ut Norsk songbok for ungdomsskular og ungdomslag. Den kom i mange opplag, og ettersom den var i bruk på de aller fleste frilynte folkehøgskolene, ble den en av de mest brukte sangbøkene på 1900-tallet. Siste utgave kom i 1998, da under navnet Songbok for folkehøgskolen, som den hadde hatt siden 1982. På folkemunne ble den bare kalt «Alvestads sangbok», og over halvparten av sangene var på landsmål (som i 1929 fikk merkelappen nynorsk).
Gina Christin Hildrestrand fikk 17. mai 2014 tildelt «Årets Hildrestranding». Følgende ble lagt til grunn; Gina har i en årrekke aktivisert barn og ungdom både på Hildre og i andre andre bygder. Dette er et tilbud både barn og foreldre setter stor pris på. Gina fikk også tildelt Ungdommens Kulturpris i Haram for 2012. Følgende ble lagt til grunn; Gina Christin Hildrestrand vert tildelt prisen for innsatsen sin for barn og unge, særleg innafor spesialfeltet sitt, dans.
Røn Gard

Røn Gard er en produsent av rakfisk som holder til ved Pjåten rett utenfor Røn sentrum i Vestre Slidre kommune. Familieselskapet har produsert rakfisk siden 1965. De har eget oppdrettsanlegg, foredlingsanlegg og fabrikkutsalg på Pjåten.
Røn Gard er en del av sammenslutningen Valdres Rakørret som har merkevaren «Rakfisk fra Valdres».
Meksikansk peso

Historie

Siden 11. mai 1535 har myntene i Mexico blitt utstedt av Casa de Moneda de México, Det meksikanske myntverket, og fra 15. mars 1861 har pengene blitt oppdelt i desimalsystemet. Fra 1969 av blir pengesedlene blitt utgitt av La Fábrica de Billetes del Banco de México, landets sentralbank. 
1. januar 1993 ble el nuevo peso, den nye pesoen, innført. Her ble tre nuller strøket, slik at 1000 gamle pesos ble til én ny. Formålet var å forenkle betalingstransaksjoner i Mexico og gjør elektronisk databehandling av store summer enklere. 
De første tre årene skilte man mellom peso nuevo og peso, men fra 1996 av har myntenheten blitt kalt bare peso.

Sedler av typen AA

Det var to seddelserier av typen AA i sirkulasjon. Den første serien ble produsert av American Bank Note Company med valørene 1, 2, 5, 10, 20, 50, 100, 500, 1000 og 10000 pesos (MXP). Tidligere har hadde Banco de México startet å produsere sine egne sedler med forskjellige motiver. Disse kun i valørene 5, 10, 20, 50, 100, 500 og 1000 pesos (MXP). Alle disse sedlene ble ugyldig som betalingsmiddel den 1. januar 1996.

Sedler av typen A

Sedler utstedt av Banco de México i valørene 2000, 5000, 10000, 20000, 50000 og 100000 pesos (MXP). Alle disse sedlene ble ugyldig som betalingsmiddel den 1. januar 1996.

Sedler av typen B

De første sedlene av den nye pengeenheten i valørene 10, 20, 50 y 100 nuevos pesos (MXN) (ny pesos). Disse sedlene var lik i verdi som sedlene følgende sedler av type A (10000, 20000, 50000 og 100000 MXP).

Sedler av typen C

Disse sedlene ble utstedt i valørene 10, 20, 50, 100, 200 og 500 nuevos pesos (MXN). Sedlene fikk samme design og kom ut i 2 forskjellige størrelser. 10, 20 og 50 nuevo peso sedlene hadde størrelsen 129 x 66 mm, mens 100, 200 og 500 nuevo peso sedlene hadde størrelsen 155 x 66 mm.

Sedler av typen D

Disse sedlene var lik i både design, valør og størrelse som sedlene av typen C, men man kuttet ut nuevo i valøren og de var dermed kun påført pesos. Denne seddelrekken var den siste som hadde valøren 10 pesos (MXN).

Meksikanske sedler i sirkulasjon

April 2008, var både type B, C, D, D1 og F gyldige. Typene B, C og D blir tatt ut av sirkulasjon.
Ungfinska partiet

Ungfinska partiet (finsk: Nuorsuomalainen Puolue) er et tidligere politisk parti i Finland. Partiet ble stiftet i 1894, først som en fraksjon innenfor det Finska partiet. Partiet deltok som eget parti i det første valget til enkammerlantdagen i 1907. Det ble splittet i 1918.
Partiets viktigste standpunkt var motstand mot det man oppfattet som en unnvikende holdning hos de såkalte gammalfinnarna i Finska partiet overfor de russiske myndighetene. Ungfinnene ønsket å motarbeide russifiseringsforsøk gjennom passiv motstand, lovlighetskontroll og henvisning til den finske konstitusjonen.
Blant partiets fremste medlemmer, og representanter i det finske senatet, var de to senere presidentene Kaarlo Juho Ståhlberg og Pehr Evind Svinhufvud.
Partiet ble splittet i 1918, da den politiske dagsorden ble forandret i og med selvstendigheten. I spørsmålet om fremtidig statsskikk tilhørte Svinhufvud monarkistene og Ståhlberg republikanerne. Partiets venstrefløy sluttet seg til Framskrittspartiet mens høyrefløyen ble en del av samlingspartiet.

Arvtagere i nyere tid

Partiet Ungfinnarna ble opprettet i 1994. Partiet så seg som en videreføring av en liberal arv etter Ungfinska partiet. Ungfinnarna var representert i Riksdagen 1995 - 1996, og ble oppløst i 1999.
Åna fengsel

Lukket avdeling

I den lukkede avdelingen var det tidligere firemannsceller. Åna fengsel var det eneste fengselet i Norge som har så mange innsatte på samme celle. Denne ordningen har blitt kritisert som uverdig. Ordningen med firemannsceller opphørte i oktober 2010. Åna fengsel har blitt kritisert for store narkotikaproblemer.

Åpen avdeling

De 24 åpne soningsplassene ble åpnet i 2006, og består av leiligheter med fire personer i hver boenhet. Denne avdelingen er hovedsakelig for innsatte som er i sluttfasen av sin soning.

Gårdsdrift

Foruten å være et av Norges største fengsel er Åna også et av landets største gårdsbruk, med 1330 dekar dyrket jord.
Det dyrkede arealet brukes til forproduksjon og korn. Eng til slått og beite utgjør ca. 650 dekar. Grønnforevekster, poteter, rotvekster og grønnsaker ca. 100 dekar.
I fjøset er det ca. 100 vokse melkekyr i tillegg til om lag 120 kalver og ungdyr. Fjøset blei i 1994 ombygget for moderne løsdrift. Grisehuset er i dag nedlagt, men hadde plass til ca. 20 purker og 100 slaktegris. Her ble det drevet kombinert produksjon, dvs at det fores smågriser fram til slakt.
Åna fengsel hadde fra 2003 til 2009 det eneste gårdsbaserte biogassanlegget i drift i Norge. Anlegget, som fortsatt er i drift, benytter gjødsel fra storfe fra egen gård og fiskeavfall fra et lokalt behandlingsanlegg.

Historie

Åna fengsel har opprinnelse som tvangsarbeidsanstalt. Opstad tvangsarbeiderhus ble åpnet i 1915, og var en anstalt med tvangsarbeid for løsgjengere fram til løsgjengerlovens bestemmelser om tvangsarbeid ble opphevet i 1970. Anstalten skiftet da navn til Åna kretsfengsel, og var sete for Vestre fengselsdistrikt fram til 2000. Navnet på fengselet ble senere endret til Åna fengsel.
Untersturmführer

SS-Untersturmführer var en grad innen SS, som tilsvarer den laveste offisersgraden, Leutnant, (tilsvarer norsk fenrik) innen Wehrmacht.
Valchiavenna

Geografi

Valchiavenna er på tre sider (vest, nord og øst) omgitt av den sveitsiske kantonen Graubünden. Dalen begynner der elven Mera munner ut i Comosjøen. Derfra strekker den seg mot nord langs Mera til Chiavenna. Her deler dalen seg i to. Sidedalen som bøyer av mot øst, heter Val Bregaglia og ligger hovedsakelig i Graubünden. Dalen som fortsetter nordover langs Liros løp mot Splügenpasset, heter Val San Giacomo.
Den ubebodde dalen Val di Lei regnes også administrativt og historisk til Valchiavenna, selv om den ligger nord for Alpenes hovedkam. Den er samtidig den eneste delen av Italia som ligger i Nordsjøens tilsigsfelt.

Historie

I antikken og middelalderen hadde Valchiavenna stor betydning for handelen på tvers av Alpene, fordi veiene over både Splügen-, Settimo-, Maloja- og Julierpasset førte gjennom dalen (for de tre sistnevnte via Val Bregaglia). Dalen var omstridt mellom fyrstbiskopene av Chur og Como, men keiser Otto I av Det tysk-romerske rike bestemte i favør av Como, an avgjørelse som (i form av statsgrensen mellom Sveits og Italia) har overlevd til nåtiden.
1512 erobret graubünderne dalen (som på tysk het Kleven) og gjorde den sammen med Valtellina til et Untertanenland. Innbyggerne beholdt likevel en stor grad av autonomi, og profitterte på handelen og transporten over veipassene. Det var derfor mot innbyggernes uttalte vilje at de i 1797 ble løst fra Graubünden og slått til den nyoppretta Cisalpinske republikken.
På 1800-tallet mistet veipassene i området sin betydning, hovedsakelig pga. jernbanetunnelen under St. Gotthard-passet. Til en viss grad har turismen kunnet skape nye inntektskilder.
Nguyễn Hữu Thọ

Bakgrunn

Han var en fransk-utdannet advokat fra Cochinkina og medlem av den franske seksjonen av den sosialistiske Den andre internasjonalen samt deltaker i den vietnamesiske uavhengighetskampen. Han ble i 1948 medlem av den vietnamesiske nasjonale folkelige liga (Liên Việt) og fra 1949 gikk han inn i Det vietnamesiske kommunistparti. Han var fengslet i årene 1950-1952 og kom senere til å støtte Genève-avtalen av 1954, men sto i opposisjon til Sør-Vietnams president Ngô Đình Diệm, og ble fengslet av Diệm i november samme år.

Vietnamkrigen

Han lyktes først å rømme i 1961 og ble da leder av sentralkomitéen i FNL, og senere i Den provisoriske revolusjonære regjeringen i republikken Sør-Vietnam (vietnamesisk Chính Phủ Cách Mạng Lâm Thời Cộng Hòa Miền Nam Việt Nam) da denne ble opprettet i 1969, en post han hadde for resten av Vietnamkrigen. Etter Saigons fall ble han først leder av overgangsstyret fram til gjenforeningen, da han ble en av visepresidentene i Vietnam. Da president Tôn Đức Thắng døde 30. mars 1980 var han fungerende president fram til Trường Chinh ble utnevnt til ny president 4. juli 1981.
Heteropalpoides

Utseende

En nokså liten, mørkbrun trebukk. Antennene er omtrent så lange som kroppen, på innersiden med nokså lange, fine hår. Fasettøynene er litt utstående. Pronotum er lengre enn bredt, med en knøl midt på hver sidekant, forøvrig sylindrisk. Dekkvingene er nesten parallellsidige, med rader av lange, oppstående hår, disse er hvite på sidene. Også beina har lange, hvite hår.

Levevis

Som de fleste andre trebukker borer larvene i ved.

Utbredelse

Arten lever på Borneo.
Emilie Haavi

Karriere

Haavi begynte på Stabæk da laget fortsatt tilhørte nedre del av divisjonssystemet, og før fusjonen med Asker. I 4. divisjon var hun best på seniornivå som fjortenåring. I oppkjøringen til 2008-sesongen ble hun, Gunhild Herregården, Hedda Vedeler og Ada Finskud hentet til Røa. 
I Røa ble Haavi en hit, på tross av at hun følte seg «sjanseløs» og som en «dust». På tross av at hun ikke scoret noen mål, gjorde hun seg bemerket, og i cupfinalen fikk hun et innhopp mot slutten. 2009-sesongen ble bedre for Haavi, som gjorde seg bemerket gjentatte ganger. I 5. serierunde scoret hun sitt første toppseriemål, da mot Sandviken. Haavi scoret samtlige Toppserie-mål mot Bergens-lag, da hun scoret vinnermålet hjemme, igjen mot Sandviken, og to ganger borte mot Arna-Bjørnar. Imidlertid kom Haavis store gjennombrudd i Champions League-kampen mot Everton Ladies, der Haavi, som ble kastet innpå etter at Lene Mykjåland overtråkket, ble banens beste med en målgivende og en scoring. Haavi fikk igjen spille mot slutten av cupfinalen. Også på aldersbestemt landslag briljerte hun stort i 2009, og etter at Mykjåland skrev under for Washington Freedom, ble Haavi fast på venstre kant på førsteelleveren i Røa.
Haavis karriere tok av i 2010-sesongen. Hennes fart, ballsikkerhet og målteft gjorde at hun debuterte på A-landslaget i en treningskamp mot Canada i en alder av 17 (om enn to uker før hennes 18. fødselsdag). Haavi imponerte nok til å få fornyet tillit, og i de fire neste kampene hun spilte, scoret hun fire mål. Haavi vant Statoils pris for månedens talent den 31. august 2010.
På klubblaget var hun nær ustoppelig, og hun kjempet om toppscorertittelen i den første sesongen hun fikk tillit. Dessverre for Haavi ble sesongen avbrutt i hjemmekampen mot Stabæk den 25. september, da hun ble taklet. Den påfølgende skaden gjorde at hun ikke kunne spille fotball resten av sesongen, det vil si de fire siste seriekampene og semifinalen og finalen i cupen, i tillegg til Champions League-kampene. Dermed endte Haavi på tredjeplass på toppscorerlisten, tre mål bak Lise Klaveness. 
I 2011 ble Haavi tatt ut til VM, der hun scoret et av Norges to mål (det andre ble scoret av Elise Thorsnes). Haavis mål ble det eneste i åpningskampen mot Ekvatorial-Guinea.
Etter å ha spilt fra 2013  i LSK Kvinner Fotballklubb gikk Haavi til Boston Breakers etter Toppserien 2016. Hun var tilbake i LSK etter ikke så veldig lenge og vant Toppserien 2017 fire ganger på rad.
Hun ble tatt ut til VM-troppen til VM 2019. Hun fikk fem minutter på banen i åpningskampen mot Nigeria da hun i det 91. minutt ble byttet inn for Guro Reiten. Hennes fremre korsbånd røk på trening før tredje kamp i gruppespillet som var mot Sør-Korea, og hun måtte reise hjem fra VM.